Ուենթուորթ Միլեր

Ուենթուորթ Էրլ Միլեր Երրորդ (, ), ամերիկացի դերասան, մոդել, սցենարիստ և պրոդյուսեր։ Առավելապես հայտնի է  «Fox» հեռուստաընկերության «Փախուստ բանտից» հեռուստասերիալում Մայքլ Սքոֆիլդին մարմնավորելով, ինչի համար արժանացել է Ոսկե գլոբուս մրցանակի՝ լավագույն դերասանի անվանակարգում։

2013 թվականին կատարել է սցենարիստական դեբյուտը՝ հեղինակելով «Սթոքեր» թրիլերի սցենարը։ Երկրորդ պլանի դերակատարում է ունեցել «Ֆլեշ» հեռուստասերիալում և հիմնական դեր դրա սփին–օֆֆ՝ «Վաղվա Լեգենդները» հեռուստասերիալում։

Վաղ կյանք 
Միլերը ծնվել է Օքսֆորդշիր կայսրության Չիփինգ Նորթոն քաղաքում, Ռոքսանի և Ուենթուորթ Միլեր Երկրորդի ընտանիքում։ Նրա հայրը սովորում էր Օքսֆորդի համալսարանում Միլերի ծնունդի ժամանակ։ 2003 թվականին Միլերը ասաց, որ նրա հայրը սևամորթ է, իսկ մայրը՝ սպիտակամորթ։ Նրա հորական տատն ու պապը ունեն աֆրոամերիկյան, Ճամայկական, անգլիական, գերմանական, հրեական և չերոկական ծագում։ Իսկ մոր տատն ու պապը՝ ռուսական, ֆրանսիական, հոլանդական, սիրիական և լիբանանական ծագում։

Նրա ընտանիքը տեղափոխվեց Փարք Սլոուփ, Բրուքլին, երբ նա մեկ տարեկան էր։ 1995 թվականին նա ավարտել է Պրինստոնի համալսարանը անգլիական գրականության բակալավրով։

Կարիերա 

1995 թվականին Միլերը տեղափոխվել է Լոս Անջելես՝ դերասանական կարիերան զարգացնելու համար։ Միլերը 1998 թվականին ստացել է իր առաջին հեռուստատեսային դերը՝ մարմնավորելով Գեյջ Փետրոնզիին «Բաֆի» հեռուստասերիալում։

2002 թվականին մարմնավորել է Դեյվիդ Սքոթին ABC հեռուստաալիքի «Դինտոպիա» մինիսերիալում։ Մի քանի փոքր դերեր կատարելուց հետո, 2003 թվականին նկարահանվել է «Վարկաբեկված հեղինակություն» ֆիլմում՝ մարնավորելով երիտասարդ Քոուլմեն Սիլքին։ 2003 թվականին նաև նկարահանվել է «Ուրիշ աշխարհ» ֆիլմում՝ մարմնավորելով Մայքլ Քորվինի ընկեր բժիշկին։ 2005 թվականին Միլերը մարնավորել է Մայքլ Սքոֆիլդին Fox հեռուստաալիքի «Փախուստ բանտից» հեռուստասերիալում։ Նա կատարել է հոգատար եղբոր դեր, ով մշակել էր գործող ծրագիր, որպեսզի իր եղբորը՝ Լինքոլն Բուրոուին (Դոմինիկ Փարսել) ազատի մահվան դատապատժից, հանցանքի համար, որը նա չէր գործել։ Իր այս դերի համար նա 2005 թվականին ստացել է Ոսկե Գլոբուսի նոմինացիա որպես Լավագույն դրամատիկական հեռուստասերիալի դերասան։

Նա նկարահանվել է Մրայա Քերիի երկու տեսահոլովակներում՝ «It's Like That» երգի տեսահոլովակում որպես ցերեկույթի հյուր և «We Belong Together» տեսահոլովակում որպես նրա սիրեցյալը։

Միլերը գրել է «Սթոքեր» հոգեբանական թրիլերի սցենարը։ Նա օգտագործել է Թեդ Ֆոուլք գրական անունը։ Ֆիլմը պատմում է մի դեռահաս աղջկա մասին, ով իր հոր մահից հետո կատարում է գործարք իր առեղծավածային հերեղբոր հետ, ում մասին նա անցյալում չգիտեր։ Միլերը դա նկարագրել է որպես՝ «սարսափ ֆիլմ, ընտանեկան դրամա և հոգեբանական թրիլեր»։ Փարք Չուան Ուոքը եղել է ֆիլմի ռեժիսորը, Միա Վասիկովսկան կատարել է դեռահաս աղջկա դերը, Նիկոլ Քիդմանը կատարել է մոր դերը, իսկ Մեթյու Գուդը՝ հորեղբոր։ Ֆիլմը հեռարձակվել է 2013 թվականին։

Միլերը գրել է բելգաամերիկյան «Լոֆթ» հեռուստասերիալի սցենարը, որը վերցված է Էրիկ Վան Լուի «Լոֆթ» գերամներեն լեզվով բելգիական ֆիլմից։

Միլերը նաև գրել է «Հիասթափոցության սենյակը» ֆիլմի սցենարը, որը ընտանեկան դրամա է և ունի սարսափ ֆիլմի էլեմենտներ։

2014 թվականի հուլիսին հայտարարվեց, որ Միլերը նկարահանվելու է The CW հեռուստաալիքի «Ֆլեշ» սուպերհերոսական հեռուստասերիալում՝ մարմնավորելով Լեոնարդ Սնարտին/ Կապիտան Սառնամանիքին.։ Նա հեռուստասերիալում առաջին անգամ երևացել է առաջին եթերաշրջանի չորրորդ սերիայում, և կրկնել է իր դերը «Վաղվա լեգենդները» հեռուստասերիալում։ Միլերը լքել է «Վաղվա Լեգենդները» առաջին եթերաշրջանից հետո, սակայն կնքել է պայմանագիր Warner Bros. TV–ի հետ, Սնարտի դերը այլ հեռուստասերիալներում կատարելու համար։

Անձնական կյանք 

Միլերը ապրում է Բրիտանական Կոլումբիա նագանգի Վանկուվեր քաղաքում, Կանադայում։ Նա ունի երկու քույր՝ Լեյը և Ջիլիանը։ Նա ունի Մեծ Բրիտանիայի և ԱՄՆ-ի քաղաքացիություն։

2007 թվականին «InStyle» ամսագրին տված հարցազրույցում Միլերը հերքել է այն փաստը, որ նա գեյ է։ Սակայն 2013 թվականի օգոստոսին նա խոստովանել է, որ գեյ է GLAAD-ի վեբյաքում իր գրած նամակում, որտեղ ասվում է, որ նա չի գնացել Սանկտ Պետերբուրգի միջազգային կինոփառատոն, քանի որ Ռուստաստանում լավ չեն վերաբերվում իրենց համասեռական քաղաքացիներին։ Նա գրել է, որ չի կարող մասնակցել այդ միջոցառմանը մի երկրում, որտեղ իր նման մարդիկ չունեն ազատ ապրելու և սիրելու իրավունք։

2013 թվականին Սիեթլ քաղաքում «Human Rights Campaign»-ի ընթրիքի ժամանակ Միլերը ասել է, որ դեռահաս տարիքում մի քանի անգամ փորձել է ինքնասպան լինել։

2016 թվականին Ֆեյսբուքում իր հրապարակման մեջ նշել է, որ մանուկ հասակից ունեցել է դեպրեսիա։ «Սա մի կռիվ էր, որը արժեր ժամանակ, հնարավորություններ, հարաբերություններ և հազարավոր անքուն գիշերներ»։ Այս հրապարկման մեջ նա ծաղրում էր ինքն իրեն, երբ 2010 թվականին նա ավելորդ քաշ էր հավագել։ Նա ասել է, որ գիրացել էր, քանի որ ցանկանում էր գտնել իր համար հարմար ուտելիք այն ժամանակ, երբ որ ցանկանում էր ինքնասպան լինել։ Հրապարակման վերջում Միլերը տեղադրել էր մի քանի կազմակերպությունների հղումներ, որոնցից էին «National Suicide Prevention Lifeline» և «Active Minds»:

2016 թվականի հոկտեմբերի 17-ին «Active Minds»-ը (հոգեկան առողջության բարեգործական կազմակերպություն) Միլերին նշանակել է կազմակերպության դեսպան։

Ֆիլմագրություն

Մրցանակներ և անվանակարգեր

Ծանոթագրություններ

Արտաքին հղումներ 
 Ուենթուորթ Միլերը AllMovie կայքում

Ամերիկացի դերասաններ
Փրինսթոնի համալսարանի շրջանավարտներ
Ամերիկացի մոդելներ
Ամերիկացի սցենարիստներ
Ամերիկացի պրոդյուսերներ
Ամերիկացի հեռուստատեսային դերասաններ
Ամերիկացի կինոպրոդյուսերներ
Ամերիկացի կինոդերասաններ
«Ոսկե գլոբուս» մրցանակի դափնեկիրներ